Cv 
XLI. PROSPECTUS EX HORTO SUBURBII MATA-CAVALLOS IN 
AQUAEDUCTUM SEBASTIANOPOLEOS. 
Ex proximo confinio Brasiliae capitis jam quidem 
plures prospectus pictura reddidimus nec tamen visum 
est esse inconcinnum, eligere hanc quoque adumbratio- 
nem e larga copia, quam paravit amicus noster Mary. 
Repraesentat illa quidem singularem formam collium 
granite exstructorum, in quibus urbis ipsius pars aedi- 
ficata est et quae cum specie tum situ imprimis effi- 
ciunt, ut urbs amoenitate pariter atque habitu prae- 
cellat simulque fortasse salubrior existat. Voluimus 
vero etiam ab latere spectandam offerri partem infe- 
riorem aquaeductus Sebastianopolitani, quod opus uti 
maximi momenti est, ita partium suarum ingenti mole 
consilium fructumque adaequat. Denique autem 一 
idque primarium fuit quod hunc prospectum delegi- 
mus — ostendere et quasi ante oculos ponere stude- 
mus, ut appareat, vel in urbis confiniis hortorum 
culturam multo minus quam apud nos arte modo et 
quasi ad amussim regi ac constitui, sed esse naturae 
rectricis industriaeque prudentis laetum quoddam con- 
sortium. Licet enim ibi quoque inveniantur horti, 
qui partium serie directa et statis plantationum ordi- 
nibus naturam ostentant rationi humanae prorsus ob- 
noxiam, tamen populus Brasiliae, cui est animus 
apertus, naturae rerum sequax, et qui haud injuria 
patriae miram pulchritudinem jactat, habere mavult hor- 
tos ritu Anglorum paradisos, qui haud raro in una vel 
altera parte in camporum libertatem excurrant. 
Ejusmodi hortus, nisi cultu arborum florumque et 
domesticorum et importaticiorum, non differt ab arbitrio 
naturae; atque in processu culturae hujus regionis bene 
attendendum erit, in Brasilia, quae ipsa insigni plan- 
tarum et utilium et gratiosarum ubertate exornata sit, 
tameu longe plures arbores herbasque, quae in tali 
horto (Jacara) inveniuntur, adportatas esse ex Asia, 
ex insulis Indiae occidentalis aut ex alia quadam ex- 
terna plaga. Ita reperiuntur arbores et frutices: ex 
Asia et India oceanica Averrhoa Carambola et Bi- 
limbi, Artocarpus incisa et integrifolia, Mangifera 
indica, Piper nigrum, Caryophyllus aromaticus, Cin- 
namomum dulce et Cassia, Melia Azedarach, Vac- 
chelia Farnesiana, Poinciana pulcherrima , Tama- 
rindus indica, Moringa pterygosperma, Nerium Ole- 
ander, Jatropha Curcas, Jambosa vulgaris, Aleu- 
rites triloba, Punica Granatum, Cordyline Eschol- 
ziana, Arenga saccharifera, Amygdalus Persica, Ci- 
trus Aurantium et medica; — ex Africa: Aloé vul- 
yaris et dichotoma, Coffea arabica, Pelargonia varia; 
一 ex Indiae occidentalis insulis aliisque novi orbis 
terris: Cerei et Opuntiae complures, Yucca gloriosa, 
Fourcroya gigantea et cubensis, Quassia amara, 
Spondiae species, Mammea americana, Lucuma Cai- 
mito, Theobroma Cacao, Anonae species, ut squa- 
mosa, reticulata, Cherimolia, Persea ۰ 
Jam alias omittimus. 
TABULAE PHYSIOGNOMICAE EXPLICATAE. 
CVII 
prodeat vis primitiva, quae reguat ubique invicta pote- 
state; quae ubi dominatur, aut recedit paullum mor- 
talium genus aut totum quasi dilabitur, ut aliae vires, 
in rerum natura genetrices, mutuo quidem certamine et 
indefessa pugna, liberius proficiant, et quae occulto 
numine et aeterna lege destinata sunt, ad prosperum 
finem perducantur. Augetur ista animi commotio, si una 
spectas .caudicum turmas, quos vis fluminis exstirpavit 
et instar altissimi valli erexit. Proh! etiam hae arbo- 
res validissimae , quae saecula superare videantur, 
sicuti ephemerae bestiolae, momento horae auferuntur! 
"Arzav ó uaxpôs navapiSuntos xpóvo; 
quer T dónla nai gavévia HpUTTETGL 
(Sophocles Aj. 632. ed. Herm.) 
Jacent ill caudices, comis jam despoliati, modo 
juxta invicem aut alius supra alium positi, modo mix- 
tim et absque ordine strati per arenas et limum fluvii: 
alios rapida putredo corrodit atrociter ac dissolvit, 
alios suscipit aestus et secundo cursu denuo inferiore 
litore excutit in terram aut secum fert in vastum im- 
mensumque oceanum. Atqui ipsae, quae vigent vali- 
daeque adstant arbores, in aures peregrinantis vocare 
videntur serium istud ,memento mori“, quando respi- 
cit humi earum intervalla deciduis foliis cooperta aut 
obtecta spadicibus anguium instar contortis. Subit me- 
moria Scythae illius Alexandrum, summum hominem, 
in desertis Sogdianis haud servili modo  monentis: 
„quid? tu ignoras arbores magnas diu crescere, una 
hora exstirpari ?“ 
Succedit tunc cogitatio, gravis illa et ardua, etiam 
hanc magnificam plantam, quae per saecula tendit in 
altum, ut quovis annulo, quem folio decusso significat 
iu caudice, aut quolibet incremento ingentis spadicis 
propriae vitae momentum indicet, totius aevi laben- 
tisque mundi exstruere monimentum; simul vero, quam- 
vis in longa saecula perduret, et ortu et discessu 
aeternae legi obtemperare vicissitudinum, qua tunc pra- 
tum innumera copia tenuium graminum exornatum, tunc 
silva extructa robustissimo ligno contra temporum im- 
petus, tunc adeo tota gens hominum, mente divina hu- 
manaque perquirentium, divini numinis imperio a vita 
subito et laeto consortio avocentur: evanescunt prata, 
silvae, gentes, fugiunt lucem solemque, nocte occul- 
tantur, 
„victima nil miserantis Orci ;“ 
nunquam reditura, nunquam recuperatura vitae tenue 
vestigium! Nunquamne? an mutata recolliguntur? an 
verum istud gravissimi inter Romanos poétae: 
omnia migrant, 
omnia commutat natura et vertere cogit. 
namque aliud putrescit et aevo debile languet, 
porro aliud clarescit et e contemptibus exit. 
(Lucretius V. 830. sqq.) 
